เอาสิ่งแปลกปลอมออก เตรียมตัวเอาสิ่งแปลกปลอมออกจากดวงตา ชำระล้างนัยน์ตาฉุกเฉิน
ก่อนที่คุณจะพยายามเอาสิ่งแปลกปลอมออกจากดวงตา จำเป็นที่ต้องรู้ก่อนว่าควรหลีกเลี่ยงอะไรบ้าง จำข้อมูลต่อไปนี้ให้ขึ้นใจในเวลาที่จะเอาอะไรออกจากดวงตา:  อย่าเอาเศษโลหะไม่ว่าจะขนาดเล็กหรือใหญ่ที่ฝังอยู่ในดวงตาออกเอง อย่ากดลงไปที่ตาเพื่อจะพยายามเค้นวัตถุที่ฝังอยู่ในดวงออกมา อย่าใช้คีมหนีบ ไม้จิ้มฟัน หรือของแข็งใดๆ ในการเขี่ยวัตถุออกจากดวงตา ใช้น้ำยาล้างตาที่ผ่านการฆ่าเชื้อแล้วเป็นวิธีที่ดีที่สุดในการเอาสิ่งแปลกปลอมหรือสารเคมีที่ทำให้ระคายเคืองออกมาจากดวงตา สถาบันจัดมาตรฐานแห่งชาติสหรัฐ (ANSI) แนะนำให้ใช้น้ำล้างตาอย่างน้อยสิบห้านาที ใช้น้ำยาล้างตาที่ผ่านการฆ่าเชื้อกรอกใส่ดวงตาเป็นสายต่อเนื่อง พึงตระหนักว่าน้ำยาล้างตาไม่ได้ทำให้สารเคมีกลายสภาพเป็นกลาง มันแค่เจือจางและชำระล้างออกไปเท่านั้น ด้วยเหตุผลนี้ คุณจึงจำเป็นต้องใช้น้ำยาล้างตาในปริมาณมาก ถ้าคุณอยู่บ้านและมีวัตถุแปลกปลอมเล็กๆ เข้าตา อย่างขนตาหรือเศษฝุ่น คุณสามารถล้างมันออกด้วยน้ำที่ไหลจากฝักบัว  อย่าเล็งให้น้ำไหลเข้าตาโดยตรง ปล่อยให้น้ำตกตรงหน้าผากแล้วไหลลงมาตามหน้าตามตาแทน ใช้นิ้วแยกตาให้เบิ่งออกระหว่างที่น้ำไหลลงมา ปล่อยให้น้ำไหลอาบตาสักสองสามนาทีเพื่อดูว่ามันล้างสิ่งแปลกปลอมออกไปหรือไม่ จำนวนเวลาที่คุณต้องใช้ล้างตาจะแตกต่างกันไปตามชนิดของสารเคมีที่เข้าตา ถ้ามันเป็นวัตถุที่ติดในตา คุณก็แค่ล้างจนกว่ามันจะหลุดออก แต่ถ้าเป็นสารก่อระคายเคืองแล้วละก็ คุณจำต้องล้างโดยใช้เวลาที่ต้องการขึ้นอยู่กับชนิดของสารเคมี  สำหรับสารเคมีก่อระคายเคืองอ่อนๆ ให้ล้างสักห้านาที สำหรับสารก่อระคายเคืองฤทธิ์ปานกลางถึงรุนแรง ให้ล้างอย่างน้อย 20 นาที สำหรับสารกัดกร่อนที่ไม่ได้ทะลุเข้าไปอย่างเช่นกรด ให้ล้าง 20 นาที สำหรับสารกัดกร่อนที่มีฤทธิ์ทะลุทะลวง เช่น ด่าง ให้ล้างอย่างน้อย 60 นาที ถ้าสิ่งแปลกปลอมไม่ได้หลุดออกมาหลังล้างตาหลายนาทีแล้ว หรือนัยน์ตายังรู้สึกระคายเคืองอยู่ดี ให้บอกใครสักคนพาไปหาหมอทันที ถ้าคุณมีวัตถุติดค้างอยู่ในตา คุณอาจต้องไปหาหมอก่อนจะลองวิธีการอื่นๆ คุณอาจทำให้เกิดอันตรายไปกันใหญ่ถ้าพยายามจะเอามันออกมาเอง ไปหาหมอทันทีถ้าวัตถุนั้นมีขนาดใหญ่กว่าขนตา หรือคุณเจอกับสิ่งต่อไปนี้:  คลื่นไส้หรืออาเจียน ปวดศีรษะหรือศีรษะหมุน เห็นภาพซ้อนหรือภาพไม่ชัด วิงเวียนหรือหมดสติ มีผื่นหรือไข้ขึ้น ไม่สามารถเอาวัตถุแปลกปลอมนั้นออกมาได้ด้วยตนเอง ยังคงมีอาการปวด ตาแดง หรือระคายเคืองแม้หลังจากวัตถุนั้นหลุดออกมาแล้วก็ตาม การล้างมือช่วยกำจัดจุลวัตถุอย่างเช่นผงฝุ่น ผงขยะ หรือแบคทีเรียจากดวงตาที่ปนเปื้อน ใช้สบู่ฆ่าเชื้อกับน้ำอุ่นและล้างให้ทั่วสองนาที ล้างบริเวณซอกเล็บและซอกนิ้วด้วย การระมัดระวังไว้ก่อนเช่นนี้ช่วยให้มั่นใจว่าแบคทีเรีย สารปนเปื้อนอย่างอื่น หรือสิ่งที่ทำให้ระคายเคืองจะไม่ได้โดนดวงตา ซึ่งค่อนข้างจะเกิดเสียหายหรือติดเชื้อได้ง่าย การระบุตำแหน่งของสิ่งแปลกปลอมจะช่วยคุณตัดสินใจได้ว่าเจ้าสิ่งนั้นทำความเสียหายใดๆ แก่ดวงตาหรือไม่ การระบุตำแหน่งจึงเป็นเรื่องสำคัญและอย่าพยายามนำเครื่องมือใดๆ ใส่ที่ตา การใช้วัสดุอุปกรณ์ใดอาจเกิดอันตรายต่อตาและทำให้เกิดปนเปื้อนได้ กรอกนัยน์ตาไปมาเพื่อมองหาว่าสิ่งแปลกปลอมนั้นอยู่ที่ตรงไหน กรอกตาจากซ้ายไปขวาและบนไปล่าง มันอาจจะยากสักหน่อยที่ต้องคอยสังเกตดวงตาในระหว่างทำเช่นนี้ หลังกรอกตาไปมาแล้วให้ส่องกระจกดูว่าคุณสามารถระบุตำแหน่งของสิ่งแปลกปลอมได้หรือไม่  หันศีรษะไปซ้ายขวาและเงยหน้าขึ้นลงเพื่อขยับดวงตาไปมาระหว่างที่ส่องกระจก ใช้นิ่วดึงเปลือกตาลงมาแล้วเหลือบตาขึ้นช้าๆ ทำซ้ำ เว้นแต่คราวนี้ยกเปลือกตาขึ้นและเหลือบตามองล่าง ถ้ามันยากเกินไปที่คุณจะมองเห็นอะไร ให้หาใครสักคนมาดูให้คุณ ในบางกรณีอย่างถ้าตาคุณเจอสารก่อระคายเคืองรุนแรงหรือสารปนเปื้อน คุณไม่ควรมามัวล้างด้วยน้ำยาล้างตาฆ่าเชื้อ ควรเน้นไปที่การได้รับการฉีดชำระล้างตาอย่างละเอียด แล้วค่อยให้หมอรักษา  เช่น ถ้าคุณเผลอสาดสารเคมีที่เป็นกรด ด่าง สารที่มีฤทธิ์กัดกร่อน หรือสารก่อระคายเคืองอื่นๆ ให้หยุดทำในสิ่งที่กำลังทำอยู่ แล้วใช้น้ำล้างตาทันที จำให้ขึ้นใจว่าสารเคมีบางตัวทำปฏิกิริยากับน้ำ เช่น โลหะที่เป็นด่างเกือบทั้งหมด (คอลัมน์แถวซ้ายสุดในตารางธาตุ) จะทำปฏิกิริยาอย่างรุนแรงกับน้ำ อย่าใช้น้ำล้างสารเคมีเหล่านี้ สถานที่ส่วนใหญ่ที่คุณอาจสาดสารอันตรายเข้าตาได้นั้นควรจะมีจุดบริการล้างตาพิเศษเตรียมพร้อมอยู่ ถ้าคุณมีสิ่งแปลกปลอมหรือสารเคมีเข้าตา ไปยังจุดให้บริการล้างตาทันทีแล้วจากนั้น:  สับคันโยกลง คันโยกควรมีสีสะดุดตาและหาได้ง่าย วางหน้าตรงเบื้องหน้าของหัวฉีดน้ำ หัวฉีดจะพ่นน้ำเข้าตาด้วยความดันต่ำ เบิ่งตากว้างที่สุดเท่าที่จะทำได้ ใช้นิ้วถ่างเปลือกตาระหว่างล้างน้ำ ถ้าคุณหาจุดให้บริการล้างตาไม่พบในทันที หรือไปอยู่ในที่ซึ่งไม่มี (เช่นที่บ้าน) คุณสามารถใช้น้ำที่ไหลจากอ่างล้างหน้าแทนก็ได้ ถึงน้ำก๊อกจะไม่ได้เหมาะจะใช้ล้างตา ด้วยมันไม่ได้ผ่านการฆ่าเชื้อเหมือนน้ำกลั่นที่ใช้ตามห้องปฏิบัติการ แต่การใช้มันล้างตาก็ยังสำคัญกว่ามานั่งพะวงเรื่องการติดเชื้อที่อาจเกิดขึ้นได้ ถ้าจะล้างตาจากอ่างล้างหน้า:  ไปยังอ่างล้างหน้าที่ใกล้ที่สุดและเปิดน้ำเย็น ถ้ามันเย็นมาก คุณอาจต้องปรับจนกว่าอุณหภูมิจะอุ่นปกติ จากนั้นให้โน้มตัวไปที่อ่างแล้วสาดน้ำเข้าตาที่ลืมอยู่ ถ้าอ่างมีหัวก๊อกที่ปรับได้ ปรับให้มันพุ่งตรงมาที่ดวงตาแล้วเปิดความแรงไม่มากพร้อมใช้นิ้วถ่างเปลือกตาไว้ ล้างตาอย่างน้อย 15 ถึง 20 นาที หลังล้างดวงตาแล้ว คุณควรโทรปรึกษาศูนย์พิษวิทยารามาธิบดีที่หมายเลข 1367 สำหรับคำแนะนำ ถ้าเป็นไปได้ หาใครสักคนมาโทรระหว่างที่คุณล้างตา แล้วไปหาหมอในทันที ถ้าคุณได้รับสารเคมีที่เป็นอันตรายเข้าสู่ดวงตา คุณจำเป็นต้องไปหาหมอทันทีที่ทำได้ ถึงแม้จะล้างตาแล้วก็ตาม
รู้ว่าควรหลีกเลี่ยงอะไร. ใช้น้ำยาล้างตาในการชำระวัตถุหลุดออกมา. เข้าไปที่ห้องน้ำแล้วเปิดฝักบัวให้น้ำไหลผ่านดวงตาที่ลืมตาอยู่. สังเกตระยะเวลาในการล้างสำหรับสารเคมีต่างประเภทกัน. ไปหาหมอทันทีถ้าคุณจำต้องล้างนานเกินหลายนาที. ตัดสินว่าคุณจำเป็นต้องไปหาหมอในทันทีหรือไม่. ล้างมือ. ตรวจดูว่าคุณมองเห็นสิ่งแปลกปลอมนั้นหรือไม่. กรอกนัยน์ตาไปมาเพื่อช่วยระบุตำแหน่ง. รู้ว่าการบาดเจ็บลักษณะไหนสมควรต้องฉีดชำระล้างตาทันที. ใช้จุดบริการให้ล้างตาถ้ามี. ล้างตาด้วยน้ำที่ไหลจากก๊อกอ่างล้างหน้า. โทรขอคำแนะนำจากศูนย์พิษวิทยารามาธิบดีเกี่ยวกับสารเคมีที่ก่อการระคายเคือง.
https://www.wikihow.com/Remove-Foreign-Objects-from-the-Eye https://www.wikihow.com/Remove-Foreign-Objects-from-the-Eye https://www.wikihow.com/Remove-Foreign-Objects-from-the-Eye
Removing the Object Preparing to Remove an Object Flushing Out Eyes in an Emergency